text: Í seinastu viku hevur Umhvørvisstovan mátað fixpunkt til Eysturoyartunnilin. Hetta er sjálvt grundarlagið undir øllum øðrum uppmátingum í sambandi við undirsjóvartunnilin.
text: #000000
text: Neyvleikin av uppmátingunum hevur stóran týdning í teknisku fyrireikingunum til Eysturoyartunnilin. Tí varð heitt á kortdeildina á Umhvørvisstovuni um at máta seks sonevnd fixpunkt, sum verða grundarlag undir restini av uppmátingunum til undirsjóvartunnilin. Tvey fixpunkt eru mátað við hvønn tunnilsmunna: Á Hvítanesi, Strondum og í Runavík. Eitt fixpunkt er eitt uppmátingarpunkt í lendinum við kendari positión og eini kendari hædd yvir havyvirflatuni, roknað sum miðal vatnstøða í mun til flóð og fjøru.
text: #000001
text: Seinastu árini hevur Umhvørvisstovan miðvíst arbeitt við at gera uppmátingargrundarlagið í Føroyum betri. Uppmátingin til Eysturoyartunnilin er gjørd við 4 gps’arum, sum standa og máta í fleiri tímar í øllum punktunum. Úrslitið er fixpunkt við millimetur neyvleika, og soleiðis verður tryggjað, at øll fixpunktini við tunnilsmunnarnar samsvara. Umhvørvisstovan mátar bert fixpunktini, meðan onnur taka sær av uppmátingini í sjálvum tunlinum.
text: #000002
text: Tá slíkar uppmátingar áður hava verið gjørdar í sambandi við aðra tunnilsgerð, er uppmátingin gjørd í koordinarskipanini FK89 (Føroyskir koordinatar 1989). Ein trupulleiki við hesi skipan hevur verið, at koordinatarnir og hæddirnar í FK89 ikki hava samsvarað serliga væl. Síðan 2008 hevur verið arbeitt við eini nýggjari koordinatskipan á altjóða støði, sum kallast FOTM (FOroyar Transversal Merkator). Eysturoyartunnilin verður fyrsti tunnil, har tað burturav verður arbeitt í nýggju koordinatskipanini.
text: #000003
text: Rundkoyring og tunnilsmunni á Hvítanesi.
text: #000004
text: Rundkoyring og tunnilsmunni á Saltnesi.
text: #000005
text: Rundkoyring og tunnilsmunni á Strondum.
text: #000006
text: Um tú vil hava meira at vita, ert tú vælkomin at seta teg í samband við Stein Fossá, telefon 342400 ella us@us.fo
text: #000007
text: Staðsetingardepilin: skeið í m.a. fjarleiting (remote sensing)
text: #000008
text: Fyrilestur: Jarðfrøðiligar uppmátingar á landi og í undirgrundini
text: #000009
text: Fá alt tað nýggjasta frá Umhvørvisstovuni við.
text: #000010
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000011